section_heading: Kritike
paragraph_text: Miyazakijev opus može se podijeliti na dvije kategorije - na ostvarenja za odrasle i na ostvarenja za djecu i mladež. "Porco Rosso" spada u ovu drugu kategoriju, no to ne znači da se ne radi o vještom, oštroumnom pa čak i pomalo subverzivnom komadu animea. Najzanimljivije poruke u nježnoj i pitkoj priči su one koje krititzitaju Fašizam i pojavu nacionalizma u Italiji početkom 20. stoljeća (glavni junak Porco Rosso, čovjek-svinja, jedan je od ironično najhumanijih likova koji odbija ideologiju mržnje koju servira Fašizam, dok su mnogi ostali likovi, koji su po naličju pravi ljudi, zapravo imaju vrlo neljudske stavove). U tom smislu Porcova transformacija u čovjeka-svinju nakon što je postao vojnik u 1. svjetskom ratu ima podudarnih točaka s "Metarmofozom" Franza Kafke. Simbolična radnja je usprkos tome pak vrlo vedra i ima obilje humora ali joj ipak nedostaju jasnije poante.